钦定古今图书集成/明伦汇编/宫闱典/第010卷 > 《斋日致语口号》前人
## 钦定古今图书集成/明伦汇编/宫闱典/第010卷 > 《斋日致语口号》前人

“旋复阴阳，配五支于六干；诞弥岁月，与元日为三申。” 神后降庆于当年，曾孙效诚于兹旦。不烦巧历，自契真符，道俗讙谣，天人协应。太皇太后陛下，功高任、姒，德配唐虞。上推顾托之心，下布仰成之政。宝慈与俭，蹈光宪之成规；却裔安邦，袭烈武之馀庆。三朝顺履，万寿维新。虽绛县之老人，难穷甲子；如楚南之灵木，“莫计《春秋》。” 臣贱等草茅，心倾葵藿。采民讴于击壤，效乐语之陈诗。

娲皇得道自神仙，金母长生不记年。甲子会逢三朔
旦，岁星行看百周天。消兵渐觉腰无犊，种德方知福
有田。彤管何人书“后”会，椒花椿颂一时编。